CELEX: 32015D1183
Language: hu
Date: 2015-07-17 00:00:00
Title: A Bizottság (EU) 2015/1183 végrehajtási határozata (2015. július 17.) az EGNOS rendszer 3. verziójának megvalósításához szükséges műszaki és üzemeltetési előírások megállapításáról

18.7.2015   
            
            
               HU
            
            
               Az Európai Unió Hivatalos Lapja
            
            
               L 192/20
            
         A BIZOTTSÁG (EU) 2015/1183 VÉGREHAJTÁSI HATÁROZATA
   (2015. július 17.)
   az EGNOS rendszer 3. verziójának megvalósításához szükséges műszaki és üzemeltetési előírások megállapításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az európai műholdas navigációs rendszerek létrehozásáról és üzemeltetéséről, valamint a 876/2002/EK tanácsi rendelet és a 683/2008/EK európai parlamenti és tanácsi rendelet hatályon kívül helyezéséről szóló, 2013. december 11-i 1285/2013/EU európai parlamenti és tanácsi rendeletre (1) és különösen annak 12. cikke (3) bekezdésének d) pontjára,
   mivel:
   
               (1)
            
            
               Az 1285/2013/EU rendelet 12. cikke úgy rendelkezik, hogy a Bizottságot általános felelősség terheli az EGNOS programért, és végrehajtási hatásköröket ruház a Bizottságra a rendszerfejlesztések végrehajtásához szükséges műszaki és üzemeltetési előírások meghatározásához.
            
         
               (2)
            
            
               Az EGNOS rendszer már átesett rendszerfejlesztésen, mivel az 1. verziót a 2000-es években vezették be, amelyet a 2. verzió 2009-ben követett. A rendszer által kínált, az 1285/2013/EU rendelet 2. cikk (5) bekezdésében meghatározott három szolgáltatás, nevezetesen a nyilvános szolgáltatás, a kereskedelmi jellegű adatok sugárzására irányuló szolgáltatás (EDAS) és az életbiztonsági szolgáltatás (SoL) 2009. október 30-án, 2012. július 26-án, illetve 2011. március 12-én lépett működésbe.
            
         
               (3)
            
            
               Az EGNOS programnak az 1285/2013/EU rendelet 2. cikkében említett jellemzőinek, valamint konkrét célkitűzéseinek való megfelelés érdekében időszerű meghatározni a rendszer 3. verziójára vonatkozó műszaki és üzemeltetési előírásokat. A 3. verzió, amelyet a tervek szerint a 2020-as években fognak üzembe helyezni, műszaki szempontból előrelépést fog jelenteni a 2. verzióhoz képest, mivel magában foglalja majd egyrészt a Galileo program keretében létrehozott rendszer által kínált nyilvános szolgáltatás jeleinek nyomon követését és korrekcióját, másrészt két frekvencia használatát mind a GPS rendszer, mind a Galileo program esetében.
            
         
               (4)
            
            
               A műszaki előrelépés, amelyet a 3. verzió fog képviselni a 2. verzióhoz viszonyítva, javítani fogja a rendszer által kínált három szolgáltatás földrajzi lefedettségét, és fokozni fogja teljesítményüket.
            
         
               (5)
            
            
               A földrajzi lefedettség tekintetében a rendszer fejlesztésének mindenekelőtt az lesz a célja, hogy az EU tagállamainak földrajzilag Európában található összes térségének lefedettsége biztosított legyen, beleértve az Azori-szigeteket, a Kanári-szigeteket és Madeirát. A lefedettséget a műszaki megvalósíthatóság határain belül, nemzetközi megállapodások alapján, az 1285/2013/EU rendelet 2. cikke (5) bekezdésének utolsó albekezdésében meghatározott feltételek mellett a tagállamok határain túl az uniós tagjelölt országokra és az EU szomszédságpolitikájában részt vevő országokra is ki lehet majd terjeszteni.
            
         
               (6)
            
            
               A 3. verzióban a 2. verzióhoz viszonyítva javítani kell a teljesítményt, elsősorban az életbiztonsági szolgáltatás teljesítményét.
            
         
               (7)
            
            
               A nyilvános szolgáltatás esetében a teljesítmény javítása azt jelenti, hogy a rendszer által időmérés céljából szolgáltatott adatok, úgymint egyrészt az EGNOS rendszer rendszerideje, másrészt az UTC idő és a GPS rendszer rendszerideje közötti különbségek pontosak.
            
         
               (8)
            
            
               Az EDAS szolgáltatás esetében a teljesítményjavítás mindenekelőtt azt hivatott biztosítani, hogy két másodpercre csökkenjen az adatátviteli idő, és lerövidüljön az az időtartam, amíg a szolgáltatás nem áll rendelkezésre.
            
         
               (9)
            
            
               Azonban az EGNOS rendszer 3. verziójával elsősorban az életbiztonsági szolgáltatás tekintetében kell teljesítményjavulást elérni, különösen a polgári repülés és a tengeri közlekedés terén.
            
         
               (10)
            
            
               A polgári repülés tekintetében, a légi navigáció igényeinek –különösen a különböző földrajzi területek közötti légiforgalmi áramlás optimalizálása tekintetben való – megfelelő kielégítése érdekében a 2. verzió által kínált három szolgáltatáson, nevezetesen az „Útvonalrepülés – nem precíziós megközelítés”, az „APV-I függőleges irányítással végzett megközelítés” és az „LPV 200 megközelítés” szolgáltatáson túl a 3. verziónak egy új, az „I. kat. precíziós megközelítés” szolgáltatást is kínálnia kell. Ezenkívül jelentősen növekedni fog az „LPV 200 megközelítés” szolgáltatás rendelkezésre állása, mivel a szolgáltatás időbeli rendelkezésre állása arányának a 0,99–0,999 közötti tartományba kell esnie.
            
         
               (11)
            
            
               A polgári légi közlekedésben ezenkívül fontos biztosítani, hogy az életbiztonsági szolgáltatás továbbra is megfeleljen az 1035/2011/EU bizottsági végrehajtási rendeletnek (2). Az említett rendelet 14. preambulumbekezdésében foglaltak szerint a léginavigációs szolgáltatóknak a Nemzetközi Polgári Repülési Szervezet előírásainak megfelelően kell működniük, amíg a szóban forgó nemzetközi szervezet előírásait teljes mértékben át nem ültetik az uniós jogba.
            
         
               (12)
            
            
               A tengeri közlekedés esetében az EGNOS rendszer 3. verziója be fogja vezetni a Nemzetközi Tengerészeti Szervezet által megállapított nemzetközi előírásoknak megfelelő életbiztonsági szolgáltatást, új EGNOS alkalmazásokat lehetővé téve, amelyek nagyobb pontosságuknak köszönhetően mind a hatékonyság, mind a biztonság szempontjából előnyösek lesznek az ágazat számára. E célból és szem előtt tartva a parthoz közeli, a kikötők megközelítése során és az azokba történő belépés során való navigálásban rejlő kötöttségeket, az életbiztonsági szolgáltatást a tengeri közlekedési ágazatra kiterjesztve annak mindenekelőtt nagyon nagy mértékű – 0-tól 1-ig terjedő skálán 0,998 feletti – rendelkezésre állást kell biztosítania, ami a szolgáltatás integritását kevesebb mint tíz másodpercen belül garantálja, és 10 méternél kisebb oldalirányú precizitást biztosít.
            
         
               (13)
            
            
               Ezen túlmenően, annak érdekében, hogy ne érintsék az EGNOS felhasználóit és ne veszélyeztessék a jelenlegi kereskedelmi alkalmazásokat, az EGNOS rendszer 3. verziójára vonatkozó műszaki és üzemeltetési előírásoknak összhangban kell lenniük a 2. verzióra vonatkozó előírásokkal, hogy ne veszélyeztessék az eddig elért eredményeket, és ne csökkenjen a jelenleg lehetséges felhasználások színvonala a felhasználók kárára.
            
         
               (14)
            
            
               A rendszer 2. verziója és 3. verziója közötti műszaki fejlesztés elvégzéséhez a mellékletben meghatározott műszaki és üzemeltetési előírásokat meg kell állapítani.
            
         
               (15)
            
            
               Az e határozatban előírt intézkedések összhangban vannak az 1285/2013/EU rendelet 36. cikkének (1) bekezdésével létrehozott bizottság véleményével,
            
         ELFOGADTA EZT A HATÁROZATOT:
   1. cikk
   Az EGNOS rendszer 3. verziójára vonatkozó műszaki és üzemeltetési előírásokat a melléklet állapítja meg.
   2. cikk
   Ez a határozat az Európai Unió Hivatalos Lapjában való kihirdetését követő huszadik napon lép hatályba.
   
      Kelt Brüsszelben, 2015. július 17-én.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 347., 2013.12.20., 1. o.
   
   
      (2)  A Bizottság 2011. október 17-i 1035/2011/EU végrehajtási rendelete a léginavigációs szolgálatok ellátására vonatkozó közös követelmények megállapításáról, valamint a 482/2008/EK és a 691/2010/EU rendelet módosításáról (HL L 271., 2011.10.18., 23. o.).
   
      MELLÉKLET
      
         MŰSZAKI ÉS ÜZEMELTETÉSI ELŐÍRÁSOK
      
      1.   Az EGNOS rendszer 3. verziójának (v3) fő jellemzői, amelyek fenntartják, továbbfejlesztik vagy kiegészítik az EGNOS rendszer 2. verzióját (v2)
      
      
                   
               
               
                  EGNOS v2
               
               
                  EGNOS v3
               
            
                  A vevőkészülékek üzemmódjai
               
               
                  
                              —
                           
                           
                              Egyfrekvenciás monokonstelláció: GPS L1
                           
                        
               
                  
                              —
                           
                           
                              Egyfrekvenciás monokonstelláció: GPS L1
                           
                        
                              —
                           
                           
                              Kétfrekvenciás monokonstelláció: GPS L1/L5 vagy Galileo E1/E5a
                           
                        
                              —
                           
                           
                              Kétfrekvenciás kettős konstelláció: GPS L1/L5 + Galileo E1/E5a
                           
                        
            
                  Szolgáltatások kifejezetten a légi közlekedés számára
               
               
                  
                              —
                           
                           
                              Útvonalrepülés – nem precíziós megközelítés
                           
                        
                              —
                           
                           
                              APV-I függőleges irányítással végzett megközelítés
                           
                        
                              —
                           
                           
                              LPV-200 megközelítés
                           
                        
               
                  
                              —
                           
                           
                              Útvonalrepülés – nem precíziós megközelítés
                           
                        
                              —
                           
                           
                              APV-I függőleges irányítással végzett megközelítés
                           
                        
                              —
                           
                           
                              LPV-200 megközelítés
                           
                        
                              —
                           
                           
                              I. kat. precíziós megközelítés
                           
                        
            
                  Szolgáltatások kifejezetten a tengeri közlekedés számára
               
               
                  n.a.
               
               
                  
                              —
                           
                           
                              Óceáni területek
                           
                        
                              —
                           
                           
                              Navigálás a kikötőbe való belépés és a kikötő megközelítése során, valamint a part menti vizeken
                           
                        
            
                  A rendszerről való másolatkészítés lehetősége
               
               
                  igen
               
               
                  igen
               
            
                  A szolgáltatás felhasználói szintű teljesítményének összeegyeztethetősége az előző verzióval
               
               
                  n.a.
               
               
                  igen
               
            
                  A szolgáltatások korlátjai (1)
                  
               
               
                  
                              —
                           
                           
                              Az életbiztonsági szolgáltatás területe a [40W, 40E], [20N, 70N] koordináták által határolt területre korlátozódik
                           
                        
                              —
                           
                           
                              Az állomások maximális száma 60
                           
                        
               
                  nincs (2)
                  
               
            2.   A nyilvános szolgáltatásra vonatkozó műszaki és üzemeltetési előírások
      
      
                   
               
               
                  Nyilvános szolgáltatás
               
            
                  Oldalirányú pontosság (95 %)
               
               
                  3 m
               
            
                  Függőleges pontosság (95 %)
               
               
                  4 m
               
            
                  A nyilvános szolgáltatás rendelkezésre állása
               
               
                  0,99
               
            
                  Szolgáltatási terület
               
               
                  EU–MS + Norvégia és Svájc
               
            
                  Garancia a szolgáltatásra
               
               
                  Nincs
               
            
                  Hozzáférhetőség
               
               
                  
                              —
                           
                           
                              Az EGNOS szolgáltatási területén kompatibilis vevőkészülékekkel
                           
                        
                              —
                           
                           
                              Külön engedély/igazolás nem szükséges
                           
                        
            
         
      
                   
               
               
                  Időmérő szolgáltatás
               
            
                  Az EGNOS rendszer hálózati idejének az UTC rendszer idejéhez viszonyított pontossága
               
               
                  20 ns 3sigma
               
            
                  Az EGNOS rendszer hálózati idejének a GPS rendszer idejéhez viszonyított pontossága
               
               
                  Legfeljebb 50 ns
               
            
                  Az időmérő szolgáltatás rendelkezésre állása
               
               
                  99 %
               
            
                  Garancia a szolgáltatásra
               
               
                  Nincs
               
            
                  Hozzáférhetőség
               
               
                  
                              —
                           
                           
                              Az EGNOS szolgáltatási területén kompatibilis vevőkészülékekkel
                           
                        
                              —
                           
                           
                              Külön engedély/igazolás nem szükséges
                           
                        
            3.   Az EGNOS adataihoz való hozzáférésre irányuló szolgáltatásra (EDAS) vonatkozó műszaki és üzemeltetési előírások
      
      
                   
               
               
                  EDAS
               
            
                  A szolgáltatás jellemzői
               
               
                  A rendszer által közvetlenül nyújtott termékek
               
               
                  RIMS nyers adatok
               
            
                  Az EGNOS sugárzott üzenetének adatai
               
            
                  Az EGNOS egészségiállapot-adatai
               
            
                  Késleltetés (3)
                  
               
               
                  2 s
               
            
                  Rendelkezésre állás
               
               
                  0,999
               
            
                  Hozzáférhetőség
               
               
                  A végfelhasználóknak az EGNOS szerverhez csatlakozó meghatározott szolgáltatók révén nyújtott termékek
               
            
                  A szerver jellemzői
               
               
                  Biztonságos architektúra az egész világra kiterjedő hozzáféréshez
                  Elegendő sávszélességű összekapcsoltság
               
            4.   Az életbiztonsági szolgáltatásra vonatkozó műszaki és üzemeltetési előírások
      
      4.1.   Légi közlekedési szolgáltatás (4)
      
      
                   
               
               
                  Útvonalrepülés – nem precíziós megközelítés
               
               
                  APV-I függőleges irányítással végzett megközelítés (örökölt szolgáltatás)
               
               
                  LPV 200 megközelítés
               
               
                  I. kat. precíziós megközelítés
               
            
                  Előírások
               
               
                  Az 1035/2011/EU rendelet V. melléklete 3. pontjának a) alpontja, értelemszerűen
               
            
                  Oldalirányú pontosság
               
               
                  220 m
               
               
                  16 m
               
               
                  16 m
               
               
                  16 m
               
            
                  Függőleges pontosság
               
               
                  Nem alkalmazandó
               
               
                  20 m
               
               
                  4 m
               
               
                  4 m
               
            
                  VNSE – üzemzavar nélküli feltételek
               
               
                  N/A
               
               
                  N/A
               
               
                  10 m
                  10– 7/150 s valószínűséggel
               
               
                  N/A
               
            
                  VNSE – rendszerhiba esetén fennálló feltételek
               
               
                  N/A
               
               
                  N/A
               
               
                  15 m
                  10– 5/150 s valószínűséggel
               
               
                  N/A
               
            
                  Integritással kapcsolatos kockázat
               
               
                  1 × 10– 7/óra
               
               
                  2 × 10– 7/150 s
               
               
                  2 × 10– 7/150 s
               
               
                  2 × 10– 7/150 s
               
            
                  A riasztásig eltelő idő
               
               
                  10 s
               
               
                  10 s
               
               
                  6 s
               
               
                  6 s
               
            
                  SCK
               
               
                  556 m
               
               
                  40 m
               
               
                  40 m
               
               
                  40 m
               
            
                  VAL
               
               
                  Nem alkalmazandó
               
               
                  50 m
               
               
                  35 m
               
               
                  10 m
               
            
                  Folyamatossággal kapcsolatos kockázat
               
               
                  1 × 10– 5/óra
               
               
                  8 × 10– 6/15 s
               
               
                  8 × 10– 6/15 s
               
               
                  8 × 10– 6/15 s
               
            
                  Az életbiztonsági szolgáltatás (5) rendelkezésre állása
               
               
                  0,999
               
               
                  0,99
               
               
                  0,99–0,999
               
               
                  0,99
               
            
                  Szolgáltatási terület
               
               
                  EU–MS + Norvégia és Svájc repüléstájékoztató körzetei (FIR-ek)
               
               
                  EU–MS + Norvégia és Svájc szárazföldi tömbjei (6)
                  
               
               
                  EU–MS + Norvégia és Svájc szárazföldi tömbjei
               
               
                  EU–MS + Norvégia és Svájc szárazföldi tömbjei
               
            
                  A szolgáltatási célterület kiterjesztése
               
               
                  Az 1285/2013/EU rendelet 5. cikkének (3) bekezdése
               
            
                  Visszaállási üzemmódok teljesítménye
               
               
                  Az EGNOS v3-nak 99 %-os rendelkezésre állási aránnyal LPV 200 szolgáltatási szintet (7) kell biztosítania a szolgáltatási területén, ha visszaáll a Galileo-konstelláció kizárólagos igénybevételére.
                  Az EGNOS v3-nak 99 %-os rendelkezésre állási aránnyal LPV 200 szolgáltatási szintet kell biztosítania a szolgáltatási területe szárazföldi tömbjein, ha a felhasználók szintjén teljesen kiesik az L5/E5a frekvencia.
               
            
                  Garancia a szolgáltatásra
               
               
                  Igen
               
            
                  Hozzáférhetőség
               
               
                  SBAS-kompatibilis vevőkészülékek révén
               
            
         
      4.2.   Tengeri közlekedési szolgáltatás (8)
      
      
                   
               
               
                  Navigálás a kikötőbe való belépés és a kikötő megközelítése során, valamint a part menti vizeken
               
            
                  Előírások
               
               
                  Az IMO A.915(22) és A.1046(27) határozata
               
            
                  Oldalirányú pontosság
               
               
                  10 m
               
            
                  Függőleges pontosság
               
               
                  Nem alkalmazandó
               
            
                  Integritással kapcsolatos kockázat
               
               
                  1 × 10– 5/3 óra
               
            
                  A riasztásig eltelő idő
               
               
                  10 s
               
            
                  SCK
               
               
                  25 m
               
            
                  VAL
               
               
                  Nem alkalmazandó
               
            
                  Folyamatossággal kapcsolatos kockázat
               
               
                  3 × 10– 4/15 perc
               
            
                  Az életbiztonsági szolgáltatás rendelkezésre állása
               
               
                  0,998
               
            
                  Szolgáltatási terület
               
               
                  EU–MS + Norvégia és Svájc nemzeti vizei (9)
                  
               
            
                  Garancia a szolgáltatásra
               
               
                  Van
               
            
                  Hozzáférhetőség
               
               
                  SBAS-kompatibilis vevőkészülékek révén
               
            
         (1)  A nyilvános szolgáltatáshoz és az életbiztonsági szolgáltatásokhoz való felhasználói hozzáférés korlátjait a geostacionárius műholdak láthatósági területe jelenti.
      
         (2)  A korlátozás hiánya lehetővé teszi, hogy az EGNOS rendszer 3. verziójának kialakítása további állomásokat foglaljon magában annak érdekében, hogy az 1285/2013/EU rendelet 2. cikke (5) bekezdésének megfelelően folyamatosan ki lehessen terjeszteni az EGNOS szolgáltatási területét.
      
         (3)  A késleltetés a navigációs üzenet utolsó bitjének az űrszegmensről (EGNOS és GPS/Galileo műholdak) való átvitelétől addig eltelő idő, amíg az adatok el nem hagyják az EGNOS szervert.
      
         (4)  Az ebben a táblázatban megadott teljesítmény-előírások csak az űrjelekkel összefüggő elemekre vonatkoznak.
      
         (5)  A szolgáltatás megközelítési eljárás tekintetében való rendelkezésre állására vonatkozóan tartomány van megadva. A tartomány alsó értékei a kizárólag GPS L1-üzemmódban nyújtott szolgáltatástól elvárt rendelkezésre állásnak felelnek meg. A tartomány felső értékei azon felhasználók számára elérhetők, akik kétfrekvenciás GPS L1–L5 vevőkészülékkel vagy kombinált GPS/Galileo kétfrekvenciás vevőkészülékkel rendelkeznek.
      
         (6)  „Egy terület szárazföldi tömbjei”: a szóban forgó terület repüléstájékoztató körzetének valamennyi szárazföldi területe, beleértve a szigeteket is, kivéve az I. kat. szolgáltatás esetében, amelynél az Azori-szigetek, Madeira és a Kanári-szigetek nem tartoznak bele.
      
         (7)  Amíg a Galileo teljesítményének megfelelő volta nem bizonyított, az APV-I szolgáltatási szint is elfogadott.
      
         (8)  Az ebben a táblázatban megadott teljesítmény-előírások csak az űrjelekkel összefüggő elemekre vonatkoznak.
      
         (9)  A nemzeti (vagy területi) vizeket az Egyesült Nemzetek 1982. évi Tengerjogi Egyezménye a parttól legfeljebb 12 tengeri mérföldig terjedő vizekként határozza meg.
      
         1. függelék
         
            RÖVIDÍTÉSEK
         
         
                     APV
                  
                  
                     Függőleges irányítással végzett megközelítési eljárás
                  
               
                     CAT
                  
                  
                     Kategória
                  
               
                     EDAS
                  
                  
                     Az EGNOS adataihoz való hozzáférésre irányuló szolgáltatás
                  
               
                     EGNOS
                  
                  
                     Európai geostacionárius navigációs lefedési szolgáltatás
                  
               
                     EU–MS
                  
                  
                     Az Európai Unió tagállamai
                  
               
                     FIR
                  
                  
                     Repüléstájékoztató körzet
                  
               
                     Galileo E1
                  
                  
                     A Galileo rendszer 1 575,42 MHz-nek megfelelő E1 frekvenciája
                  
               
                     Galileo E5a
                  
                  
                     A Galileo rendszer 1 176,45 MHz-nek megfelelő E5a frekvenciája
                  
               
                     GPS
                  
                  
                     Globális helymeghatározó rendszer
                  
               
                     GPS L1
                  
                  
                     A GPS rendszer 1 575,42 MHz-nek megfelelő L1 frekvenciája
                  
               
                     GPS L5
                  
                  
                     A GPS rendszer 1 176,45 MHz-nek megfelelő L5 frekvenciája
                  
               
                     HAL
                  
                  
                     Vízszintes riasztási határérték
                  
               
                     ICAO
                  
                  
                     Nemzetközi Polgári Repülési Szervezet
                  
               
                     IMO
                  
                  
                     Nemzetközi Tengerészeti Szervezet
                  
               
                     LPV
                  
                  
                     Iránysávadó teljesítménye függőleges irányítással
                  
               
                     OS
                  
                  
                     Nyilvános szolgáltatás
                  
               
                     RIMS
                  
                  
                     Távolságmérő és az integritást figyelemmel kísérő állomás
                  
               
                     SARPs
                  
                  
                     Szabványok és ajánlott gyakorlatok
                  
               
                     SBAS
                  
                  
                     Földfelszíni pontosító rendszerrel ellátott globális műholdas navigációs rendszer
                  
               
                     SoL
                  
                  
                     Életbiztonság
                  
               
                     UTC
                  
                  
                     Egyeztetett világidő
                  
               
                     VAL
                  
                  
                     Függőleges riasztási határérték
                  
               
                     VNSE
                  
                  
                     Függőleges navigációs rendszerhiba